Diari Oficial de la Generalitat Valenciana


Sumari del DOGV 6074, del 07-08-2009 (2009/8955)

Notificació a Vicente Macián Gómez. Expedient número VIVI/049808/6.
-------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8955


Data del document
:   22-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Vicente Macián Gómez. Expedient número VIVI/049808/6. [2009/8955]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució a Vicente Macián Gómez amb expedient VIVI/049808/6.  
Resolució   
Vist el procediment sancionador VIVI/049808/6 seguit contra Vicente Macián Gómez per infracció del règim legal que regula els habitatges de protecció pública.  
Vist que amb data 3 de setembre de 2008 l'instructor del procediment eleva l'oportuna proposta de resolució.  
Atés que a aquesta, la part expedientada no formula al·legacions.  
Atés que d'acord amb el que estableix l'article 130.1 de la Llei 30/1992, de 26 de novembre, i en l'article 65 de la Llei 8/2004, de 20 d'octubre, de la prova que consta en aquest procediment resulta acreditat que el Vicente Macián Gómez va alienar l'habitatge siti a València, av del Port, núm. 165-13, incomplint la limitació de disposar establida en l'article 14.2 del Decret 92/2002, de 30 de maig, i en l'article 10.2 del Reial decret 1/2002, d'11 de gener. Així consta en escriptura pública de data 19 de setembre de 2006 atorgada davant del notari Alberto Domingo Puchol.  
Atés que, en atenció a l'existència d'intencionalitat en la comissió dels fets i als perjudicis causats als adquirents de l'habitatge, derivats de la impossibilitat d'inscriure en el Registre de la Propietat un habitatge sobre el qual pesa la limitació de disposar descrita, la sanció que s'ha d'imposar es fixa en el grau màxim, 3.000 euros.  
Atés que l'article 72 de la Llei 8/2004, de 20 d'octubre, estableix que als autors d'infraccions greus i molt greus es pot imposar a més de la sanció, la pèrdua i la devolució, incrementada amb els interessos legals, de les ajudes econòmiques percebudes, en el cas d'infraccions al règim de finançament protegit en la promoció i adquisició d'habitatges, com també al règim legal d'habitatges de protecció pública.  
Atés que l'article 131.2 de la Llei 30/1992, de 26 de novembre, disposa que l'establiment de sancions pecuniàries ha de preveure que la comissió de les infraccions tipificades no resulte més beneficiosa per a l'infractor que el compliment de les normes infringides.  
Atés que en aquest cas l'expedientat ha alienat l'habitatge sense obtenir la preceptiva autorització administrativa i sense haver tornat les ajudes econòmiques percebudes, escau, per a evitar l'obtenció d'un benefici per la comissió de la infracció, a més de la imposició de la sanció, exigir com a mesura complementària, la devolució, incrementada amb els interessos legals de les ajudes econòmiques percebudes.  
Atés que, respecte dels perjudicis causats a la part compradora per l'incompliment del venedor dels requisits establits en l'article 14.2 del Decret 92/2002, de 30 de maig, i en l'article 10.2 del Reial decret 1/2002, d'11 de gener, ha de considerar-se que la part compradora no pot resultar permanent perjudicada per la comissió d'una infracció imputable al venedor. En aquest cas ha sigut el venedor qui ha incomplit la limitació de disposar establida en els articles esmentats. Si les conseqüències d'aquesta infracció es mantingueren per al comprador se li estaria causant un perjudici com a conseqüència de la realització per un altre d'una conducta antijurídica. Aquesta interpretació considerem que no és procedent i, per tant, ha d'entendre's que la part compradora no pot resultar afectada per una limitació de disposar que recau sobre el venedor.   
Per això, escau considerar que el comprador no està afectat per la limitació establida en els articles 14.2 del Decret 92/2002, de 30 de maig i 10.2 del Reial decret 1/2002, d'11 de gener, a l'efecte de permetre la inscripció de l'habitatge en el Registre de la Propietat al seu nom, per a evitar que resulte permanent perjudicat pel resultat d'una conducta imputable a una altra persona.   
Atés que en la tramitació del procediment s'han observat les normes contingudes en el Reial decret 1398/1993, de 4 d'agost i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, per raó del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals citats, la Llei 8/2004 de 20 d'octubre (DOGV 21.10.04) de la Generalitat, de l'habitatge de la Comunitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent, resolució:  
1. Imposar a Vicente Macián Gómez, com a autor d'una falta molt greu, prevista i sancionada com a tal en l'art. 68.12 de la Llei 8/2004, en relació de amb el que disposa l'article 14.2 del Decret 92/2002, de 30 de maig, i en l'article 10.2 del Reial decret 1/2002, d'11 de gener, una sanció de 3.000 euros (tres mil euros).  
2. Imposar a Vicente Macián Gómez la devolució de la quantitat percebuda en concepte d'ajudes per l'adquisició de l'habitatge objecte d'aquest expedient, incrementada amb els interessos corresponents.  
Pel fet de no haver rebut subvenció de la Generalitat però sí ajuda estatal, una vegada siga ferma aquesta resolució, es notificarà al Ministeri de l'Habitatge perquè quantifique i exigisca l'import corresponent.  
Contra aquesta resolució, que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb el que prevé l'art. 162.3 del Reglament d'habitatges de protecció oficial de 24 de juliol de 1968, en relació amb l'art. 114 de la Llei de règim jurídic de les administracions públiques.  
En el cas que no s'interpose recurs, ha de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i ha de remetre a aquest Servei Territorial una còpia d'aquest exemplar, ja que si no consta aquest justificant en el procediment, es cobrarà la sanció per via de constrenyiment. El pagament ha de fer-se efectiu en els terminis previstos en l'article 62 de la Llei 58/2003, de 17 de desembre, general tributària.  
Les sancions notificades entre els dies 1 i 15 del mes han de pagar-se des de la data de notificació fins al dia 5 del mes següent o immediat hàbil posterior.  
Les sancions notificades entre els dies 16 i últim de mes, han de pagar-se des de la data de notificació fins al dia 20 del mes següent o immediat dia hàbil posterior.  
En el cas que la part dispositiva de la resolució ordene execució d'obres i, independentment de l'anterior, se us requereix formalment, d'acord amb el que disposa l'art. 13 de la Llei 8/2004, de 20 d'octubre de la Generalitat, de l'habitatge de la Comunitat Valenciana, perquè les executeu en el termini fixat, i us advertim que, si no ho feu, l'administració n'instarà l'execució forçosa, i us imposarà successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del Reial decret legislatiu 31/78 i Reial decret 3148/78, de 31 d'octubre i 10 de novembre, respectivament.  
València, 22 d'abril 2009.- El cap del Servei Territorial: José Manuel Vacas Tatay.